JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Vägivald kasvab ka Läänekaldal
Iraan valmistab ette sõjalist rünnakut Iisraeli
Jeruusalemm tulevaste valimiste tulipunktiks
Palestiinlaste vägivald on hakanud tihenema
ka Juuda ja Samaaria ehk nn Läänekalda aladel.
Politsei sõnul ründasid kolm terroristi nädala eest Binyamini piirkonnas
Iisraeli Eggedi firma bussi.
Sõidukit tabas mitu kuulivalangut,
kuid ime läbi ei saanud tulistamises keegi isegi viga.
Buss aga sai tõsiselt kannatada.
Politsei alustas kohe kurjategijate otsimist ja kokku vahistati 7 isikut,
sh kolm naist, keda kahtlustatakse rünnaku sooritamises.
Nende juurest leiti automaatpüstol ja enesetapukirjad
ning varastatud Iisraeli armee sõdurivormid.
Vahistamised toimusid osana operatsioonist Lainemurdja,
mis oli armee ja politsei vastuseks
viimaste kuude ajal tihenenud palestiinlaste vägivallale
nii Gaza sektoris kui Läänekaldal.
Iisraeli tulevased 1. novembri parlamendivalimised
on tekitanud varasemast märgatavalt suuremat huvi ka välisriikide seas.
Riigi sisejulgeolekuteenistus Shin Bet ehk Shabak on teada saanud,
et nii Iraan kui Venemaa teevad juba praegu jõulist telgitagust tööd
ekspeaminister Netanyahu võimaluste vastu valimistel võita
ja tagasi võimule tulla.
Shin Beti teatel näib,
et Venemaa ja Iraan tahavad Iisraeli võimalikult nõrka peaministrit,
mitte jõuliselt riigi julgeolekule pühendunud Benjamin Netanyahut.
Kanal 12 andmeil
püüab ka Mahmoud Abbasi juhitud Palestiina omavalitsus
mõjutada tulevaste valimiste tulemusi
õhutades Iisraeli araablastest kodanikke massiliselt hääletama
ja moodustama nii ühtset blokki,
millega saaks ära hoida Likudi ja usulise paremtiiva valimisvõitu.
Viimased arvamusküsitlused näitavad siiski,
et Likud ja religioosne parempool
on endiselt sammu võrra ees võimalikust koalitsioonist,
mis ei suudaks araabiaparteide toeta kuidagi valitsust moodustada.
Iraan on ilmselt loobumas eelnõudest
2015. a tuumaleppe elustamiseks,
et Iraani Revolutsioonikaart ehk IRGC
eemaldataks USA Välisministeeriumi terrorirühmituste nimistust,
teatas uudistetoimetus CNN.
Agentuuri tsiteeritud Joe Bideni valitsuse kõrge ametnik paljastas,
et Iraani poolt nädala alguses antud vastuses
EL esitatud tuumaleppekavandile
ei mainitud Teheran varem nõutud absoluutset seisukohta
seoses Revolutsioonikaardiga.
Teksti praegune versioon ja see, mida nad varem nõudsid,
lükkavad selle ümber, ütles ametnik.
Seetõttu oleme lepingule lähemal."
Iraan loobus ka nõudmisest eemaldada nimekirjast
mitmeid IRGCga seotud firmasid, lisas ametnik.
CNN-i tsiteeritud teine uudisteallikas rääkis, et kuigi leping on lähemal
kui kahe nädala eest, on lõpptulemus ebakindel,
sest mõned augud on veel alles.
USA president Joe Biden aktsepteerib vaid lepingut,
mis vastab USA rahvuslikele huvidele, ütles allikas.
The Wall Street Journal raporteeris 17. augustil,
et Iraani vastuses viimasele lepinguvisandile
on keskseks põhimõtteks see, et garantiid lastakse käiku,
kui USA püüab taas lepingust lahkuda,
nagu juhtus eelmise presidendi Donald Trumpi ajal.
Seoses eelmise teemaga tuleb siiski märkida,
et sõltumata tuumakõneluste edenemisest
on Iraan väga avalikult teatanud,
et plaanib sõjalist operatsiooni Iisraeli vastu.
Selle sihiks on valmistada nii Hamasi, Palestiina Islamidžihaadi
kui Läänekalda PLO vägesid ründama üheaegselt Iisraeli armeed.
See tähendab Iraani sõjalise juhtkonna sõnul
tsiviilelanike, sõjaväelaste
ja asunike ehk pagulasgruppide simultaanset ründamist,
mille sihiks on Jeruusalemma vabastamine.
Iraani Revolutsioonikaardiga seotud Fars News teatas,
et see on osa teekardist,
millega sionistlik režiim lõplikult kõrvaldatakse.
Selle sihiks on testida Iisraeli armeed pidevalt erinevate konfliktidega
ja relvastada samas vastupanuliikumist uute relvadega.
Raketid on hiilgavad heidutuseks ja strateegiliseks sõjapidamiseks,
kuid rakettidega ei saa maad vabastada,
ütles IRGC ülem kindral Hossein Salami.
Jalavägi peab jalad maha panema
ja maa sammhaaval vabastama.
Hiljuti Palestiina Islamidžihaadi vastu peetud minisõja ajal
tegi mingi sõjaline tahk hävitava raketirünnaku Jeemenisse,
selle Iraani toetatud houthi mässuliste armeebaasi pihta al Hafas,
mis asub pealinnast Sanaast läänes.
Baasi kasutavad nii Iraani Revolutsioonikaart
kui Liibanonis mingit võimu omav,
samuti Iraani toetatud terrorirühmitus Hezbollah,
ja see on olulisim Iraani baas
eelkõige kaasaegsetele rünnakudroonidele,
mida houthi mässulised on viimastel aastatel tihti kasutanud.
Jeemeni valitsuse väitel hukkus rünnakus vähemalt kümme inimest,
kellest enam kui pooled
olid Revolutsioonikaardi ja Hezbollah' militandid.
Ballistiline raketirünnak hävitas enamiku baasist
ja selle tekitatud plahvatused
houthide laskemoona- ning raketi- ja droonilaod.
Pärsia lahe araabiamaade luureallikad usuvad, et rünnaku taga oli Iisrael,
sest see toimus vaid päev
enne sõda Palestiina Islamidžihaadiga.
Lisaks olid houthid ähvardanud toetada PIJ sõjas Iisraeli vastu
ja läkitada relvastatud droone Iisraeli armee baasidesse.
Kui versioon Iisraeli rünnakust Jeemenis kinnitust leiab,
tähendab see Iisraeli Õhujõudude kaugeimale ulatuvat missiooni seni.
Al-Hafa baas on ca 3000 km kaugusel Iisraelist
ehk umbes poolel teel Iraani suunas.
See oleks olnud ka Iisraeli esimene rünnak houthi alade vastu Jeemenis.
Eri maade armeeallikad oletavad,
et Iisrael kasutas missiooniks üht oma pikamaa droonidest.
Nagu tavaliselt pole Iisrael sündmust kommenteerinud.
India-Briti kirjaniku Salman Rushdie hiljutine pussitamiskatse
on taas uue pöörde saanud.
Denveri Ülikooli Lähis-Ida uurimiskeskuse juht,
professor Nader Hashemi usub,
et pussitamise taga oli Iisraeli välisluureteenistus Mossad.
Tema sõnul olid rünnaku sooritaja sidemed Iraani Revolutsioonikaardiga
tegelikult Mossadi agentidega, kes esinesid IRGC esindajatena
ja suutsid veenda ründajat, et too tegutseb islami asja nimel.
Moslemi taustaga prof Hashemi väitis lisaks, et Iisraeli motiiv
sellise nn vale lipu all toimunud operatsiooni teostamiseks
olevat olnud tekitada vastupanu
suurriikide käimasolevatele katsetele elustada 2015. a tuumaleping.
Iisrael on võtnud jõulise seisukoha Iraani ja lääneriikide
JCPOA tuumalepingu elustamise vastu, ütles ta.
Oleme keset delikaatseid kõnelusi, täiesti uue lepingu finišisirgel
ja siis toimub rünnak Salman Rushdie vastu.
Kui üldse, siis selline selgitusviis teenib parimini Iraani,
kelle šiiitlikust religioonist
Salman Rushdie kohtuotsus algselt lähtus,
ja mille on õigustatult heaks kiitnud ka Iraani praegune usujuhtkond.
Ei möödu päevagi, ilma et Iisraeli tulevased parlamendivalimised
poleks ühes või teises vormis uudiste keskmes,
vähemalt Iisraelis, kus praegune vahevalitsus
on tõstnud Jeruusalemma üheks põhiteemaks.
Sinivalget parteid esindav praegune kaitseminister Benny Gantz
on rünnanud jõuliselt ekspeaminister Netanyahut,
väites, et too on valmis jagama Jeruusalemma
tulevase Palestiina riigi pealinnaks
vastavalt ekspresident Trumpi rahuplaanile.
Jeruusalemm on Iisraeli ühendatud pealinn,
mida see on olnud ja milleks see jääb, kuulutas Gantz raadiointervjuus.
"See on Iisraeli pealinn,
ega saa niiviisi kunagi olla palestiinlaste pealinn"
Samas tõdes Gantz,
et ta ei hakka kunagi istuma samas valitsuses Netanyahuga.
Siin viitas Benny Gantz Netanyahu poolt kahe aasta eest
Saudi Araabia ajalehele antud intervjuule, kus ta olevat tõdenud,
et ühendatud Jeruusalemmas on ruumi ka Palestiina pealinnale.
Gantzi väide pole siiski täiesti tõepärane,
sest mida Netanyahu toona mõtles oli Jeruusalemma pindala laiendamine
hõlmama ka Abu Disi nimelist palestiinlaste linna,
mis puhul nad võiksid kujutleda, et on osa Jeruusalemmast.
Toonane, Trumpi pakutud mudel palestiinlastele ei kõlvanud,
sest neile tähendab Jeruusalemm
eelkõige ja üksnes praegust Jeruusalemma vanalinna.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee